104 Disciplina uel Discere

Homo debet discere sex lecciones[[1]](#endnote-1) ad hoc quod perueniat ad perfectionem.

Prima est de malorum extirpacione. Sicut qui debet committere duellum discit primo pugnare, Judic. 3[:2]: *Discerent filii* Israel *certare cum hostibus, et habere consuetudinem preliandi.* Set, heu, quia Ezech. 19[:6]: *Incedebat inter leones, et factus est leo: [et] didicit capere predam*.

¶ Secunda leccio est de bonorum mutacione, sicut pictor uel scriptor discit mutare magnum, Jer. 12[:16]: *Si eruditi didicerint vias populi mei … edificabuntur in medio populi mei*. Et Prou. 24[:32]: *Exemplo didici disciplinam*.

¶ Tercia leccio est de omni dileccione, sicut coquus gustando discit saporem ciborum. Set nichil dulcius deleccione, [1] Cor 4[:6]: *In nobis discatis, ne unus infletur adversus alterum*.

¶ Quarta leccio de egenorum compassione et subuencione, sicut homo experiendo discit rem, Heb. 5[:8]: *Didicit ex iis, que passus est, obedientiam*. Ysai. 1[:17]: *Discite benefacere, subuenite oppresso*.

¶ Quinta leccio est de timendo Deo et obediencia mandatorum. Sicut nouicius in principio conuersionis discit statuta et regulam suam, Deut. 4[:10]: *Congrega ad me populum, ut audiant, et discant timere me omni tempore*.

¶ Sexta leccio de corde humilitate et morum honestate. Sicut pullus ad mutacionem parentis discit incedere, Matt. 11[:29]: *Discite a me, quia mitis sum*.

¶ Septima leccio de veritate salutaris sapiencie. Sicut clericus discit sibi vtilias, Sap. 7[:13]: *Quam sine fictione didici, et sine invidia communico*. Et Eccli. 6[:33]: *Fili* mi, *si attenderis mihi, disces*.

1. The author promises six lessons, but delivers seven. [↑](#endnote-ref-1)